İrfan Xan

Şahabzadə İrfan Əli Xan (7 yanvar 1967 – 29 aprel 2020) — əsasən Hindistan kinosunda, həmçinin də Britaniya və Amerika filmlərindəki işləri ilə tanınmış olan hind aktyorudur.

Mediada hind kinosunun ən yaxşı aktyorlarından biri kimi qeyd edilmiş olan  Xanın karyerası 30 ildən çox davam etmiş və o bu uzun müddət ərzində Milli Film Mükafatı, Asiya Film Mükafatı və dörd Filmfare Mükafatı daxil olmaqla çoxsayda mükafatlar əldə etmişdir. 2011-ci ildə isə Hindistanın dördüncü ən yüksək mülki mükafatı hesab olunan Padma Şri ordeni ilə təltif edilmişdir.

2017-ci ilə kimi onun filmləri dünya miqyasında ümumilikdə film kassalarından 3,6 milyard dollar gəlir əldə etmişdir. 2018-ci ildə isə Xana neyroendokrin şiş diaqnozu qoyulmuşdur. O, 2020-ci il aprel ayının 29-da 53 yaşında qaraciyərində və bağırsaqlarında əmələ gəlmiş olan kütlədən vəfat etmişdir. Xan The Guardian jurnalının Piter Bradşou adlı jurnalisti tərəfindən "Hindistan və Britaniya filmlərinin görkəmli və xarizmatik ulduzu" kimi təsvir edilmişdir.

 Şəxsi həyatı 

23 fevral 1995-ci ildə Xan yazıçı və NSD məzunu olan Sutapa Sikdar ilə ailə həyatı qurmuşdur. Bu izdivac sevgiyə əsaslanan evlilik idi. Bu evlilikdən onların iki oğlu dünyaya gəlmişdir.

2012-ci ildə isə birinci adını "İrfan"dan "İrrfan"a dəyişdirmişdir; O, bunun səbəbini adındakı əlavə “r” səsini çox sevməsi ilə əlaqələndirmişdir. Daha sonra o, "Xan" sözünü öz adından çıxarmışdır və bunun səbəbini də 2016-cı ildə verdiyi müsahibəyə görə işlərində öz nəslinin deyil, məhz onun özünün adı olması ilə əlaqələndirmişdir.

 Xəstəliyi və ölümü 

2018-ci ilin mart ayında Xan, ona neyroendokrin şiş diaqnozu qoyulması ilə bağlı bir tweet yazaraq sağlamlıq vəziyyətini açıqlamışdır. O, bir il İngiltərədə müalicə aldıqdan sonra 2019-cu ilin fevraayında Hindistana geri qayıtmışdır.

28 aprel 2020-ci ildə o, Mumbaydakı Kokilaben Dhirubhai Ambani Xəstəxanasına yerləşdirilmiş və burada o yoğun bağırsaq infeksiyası üçün müalicə almağa başladı. Növbəti gün isə 53 yaşında infeksiyadan vəfat etmişdir. Onun 93 yaşlı anası Saeda Begum isə ondan cəmi 4 gün əvvəl, aprel ayının 25-də Caypurda vəfat etmişdir.

Amitabh Baççan, Himeş Reşammiya, Ram Kapur və Kamal Haasan da daxil olmaqla, bir çox Bollivudun məşhur şəxsləri, ölümündən sonra onun ölüm xəbərini internetdə yerləşdirmişdirlər. Onun ölümündən 24 saat sonra isə, 2013-cü ildə istehsal edilmiş film olan D-Day filminin ulduz aktyoru Rişi Kapur leykozdan vəfat etmişdir.

 İstinadlar 

Kateqoriya:Qaraciyər xərçəngindən ölənlər
Kateqoriya:2020-ci ildə vəfat edənlər
Kateqoriya:1967-ci ildə doğulanlar
Kateqoriya:Kolorektal xərçəngdən ölənlər
Kateqoriya:XX əsr aktyorları
Kateqoriya:XXI əsr aktyorları